Source: http://www.dreptonline.ro/legislatie/ordonanta_modificare_legea_gazelor_122_2007.php
Timestamp: 2020-08-06 18:47:32+00:00
Document Index: 4728459

Matched Legal Cases: ['articolul 3', 'articolul 3', 'articolul 8', 'articolul 17', 'articolul 23', 'Articolul 24', 'articolul 26', 'articolul 261', 'articolul 33', 'articolul 51', 'articolul 80', 'articolul 100', 'articolul 109', 'Articolul 110']

Drept OnLine:: Ordonanta de urgenta pentru modificarea si completarea Legii gazelor nr. 351/2004, oug nr. 122/2007
Publicat in Monitorul Oficial, Partea I nr. 756 din 07/11/2007
Avand in vedere statutul Romaniei de importator si de producator de gaze naturale si, totodata, tinand cont ca pretul gazelor naturale din productia interna este semnificativ mai scazut decat pretul de achizitie al gazelor naturale din import, pentru a se asigura caracterul nediscriminatoriu in alimentarea cu gaze naturale a tuturor consumatorilor, se impune ca acestia sa fie alimentati in continuare cu gaze naturale in aceeasi structura intern/import a surselor, pana la momentul convergentei pretului gazelor naturale din productia interna cu cel al gazelor naturale din import. Avand in vedere inasprirea regimului sanctionator pentru disciplinarea sectorului si pietei in beneficiul consumatorilor de gaze naturale, precum si necesitatea diversificarii surselor de alimentare cu gaze naturale, prin crearea conditiilor de natura tehnico-economica de transport al acestora, prin raportare la dreptul consumatorilor de a fi alimentati cu gaze naturale, tinand seama de faptul ca neadoptarea unor masuri imediate, prin ordonanta de urgenta, ar conduce la majorarea substantiala a pretului gazelor naturale la consumatorii casnici, cu implicatii negative imediate asupra suportabilitatii preturilor, situatie extraordinara a carei reglementare nu poate fi amanata, in temeiul art. 115 alin. (4) din Constitutia Romaniei, republicata,
1 La articolul 3, punctul 52 se modifica si va avea urmatorul cuprins:
"52. Sistem de transport/sistem national de transport (SNT) - retea de transport al gazelor naturale, respectiv ansamblul de conducte magistrale, precum si instalatiile, echipamentele si dotarile aferente acestora, care functioneaza la presiune mai mare de 6 bari, prin care se asigura preluarea gazelor naturale extrase din perimetrele de exploatare sau a celor provenite din import si transportul acestora in vederea livrarii catre distribuitori, consumatorii directi, la inmagazinare, la export si catre beneficiarii din terte tari;".
2 La articolul 3, punctul 54 se modifica si va avea urmatorul cuprins:
"54. transportul gazelor naturale - activitatea organizata pentru vehicularea gazelor naturale prin SNT sau prin alte sisteme de transport;".
3 La articolul 8, litera k se modifica si va avea urmatorul cuprins:
"k) aproba regulamentele de programare, functionare si dispecerizare ale SNT, ale altor sisteme de transport si ale depozitelor de inmagazinare a gazelor naturale, la propunerea operatorilor din sector;".
4 La articolul 17, litera g) se modifica si va avea urmatorul cuprins:
"g) sa ia toate masurile necesare in vederea trecerii la masurarea cantitatilor de gaze naturale in unitati de energie, astfel incat, de la data de 1 iulie 2008, facturarea cantitatilor de gaze naturale sa se faca in baza energiei continute de acestea."
5 La articolul 23, alineatul (1) se modifica si va avea urmatorul cuprins:
"Art. 23. - (1) Punctele de delimitare ale SNT/sistemelor de transport sunt de la robinetul de la iesirea din statia de reglare-masurare-predare apartinand producatorilor sau operatorilor sistemelor de inmagazinare, respectiv punctul de trecere a frontierei in cazul conductelor de interconectare la sistemele de transport din tarile vecine, pana la robinetul de la iesirea din statia de reglare-masurare-predare apartinand operatorului de transport, respectiv punctul de trecere a frontierei in cazul conductelor de interconectare la sistemele de transport din tarile vecine."
6 Articolul 24 se modifica si va avea urmatorul cuprins:
"Art. 24. - Operatorul de transport nu se va angaja, in mod direct sau indirect, in operatiuni de exploatare, extractie, distributie si furnizare a gazelor naturale la consumatori, inclusiv prin detinerea de actiuni sau pachete de actiuni ori printr-un contract de administrare in care sunt implicate persoanele juridice care desfasoara astfel de activitati."
7 Dupa articolul 26 se introduce un nou articol, articolul 261, cu urmatorul cuprins:
"Art. 261. - Obligatiile si drepturile prevazute la art. 25 si 26 se aplica tuturor operatorilor de transport pentru sistemele de transport pe care le opereaza."
8 La articolul 33, dupa alineatul (1) se introduce un nou alineat, alineatul (11), cu urmatorul cuprins:
"(11) Pentru consumatorul sau consumatorii de gaze naturale care se afla in alte zone decat cele prevazute la alin. (1), concedentul va stabili prin ordin emis de ministrul de resort conditiile alimentarii cu gaze naturale a acestora."
9 La articolul 51, literele b) si c) se modifica si vor avea urmatorul cuprins:
"b) conducte de transport al gazelor naturale si statii de comprimare aferente sistemelor de transport/SNT;
c) racorduri de inalta presiune si statii de reglare-masurare aferente sistemelor de transport/SNT;".
10 La articolul 80, alineatul (1) se modifica si va avea urmatorul cuprins:
"Art. 80. - (1) Concesionarea serviciilor de distributie a gazelor naturale este exclusiva cu privire la zonele delimitate pentru care s-a acordat, daca nu exista consumatori de natura celor prevazuti la art. 33 alin. (11)."
11 La articolul 100, alineatul (6) se modifica si va avea urmatorul cuprins:
"(6) Prevederile alin. (5) se aplica pana la convergenta pretului gazelor naturale din productia interna cu cel al gazelor naturale din import."
12 La articolul 109, dupa punctul 37 se introduce un nou punct, punctul 38, cu urmatorul cuprins:
"38. nerespectarea prevederilor art. 17 lit. g)."
13Articolul 110 se modifica si va avea urmatorul cuprins:
"Art. 110. - (1) Contraventiile prevazute la art. 109, in cazul in care au fost savarsite de catre persoane fizice, se sanctioneaza dupa cum urmeaza:
a) cu amenda de la 1.500 lei la 4.500 lei, cele de la pct. 2, 9, 20, 21, 22, 25, 28, 29 si 32;
b) cu amenda de la 3.000 lei la 6.000 lei, cele de la pct. 1, 3, 4, 5, 6, 7, 10 si 23;
c) cu amenda de la 4.000 lei la 10.000 lei, cele de la pct. 13, 18, 19, 26, 31, 33, 34 si 35.
(2) Contraventiile prevazute la art. 109, in cazul in care au fost savarsite de catre persoane juridice, se sanctioneaza dupa cum urmeaza:
a) cu amenda de la 3.000 lei la 6.000 lei, cele de la pct. 8 si 11;
b) cu amenda de la 6.000 lei la 12.000 lei, cele de la pct. 1, 2, 3, 4, 5, 6, 21 si 29;
c) cu amenda de la 10.000 lei la 25.000 lei, cele de la pct. 7, 14, 20, 22, 28 si 32;
d) cu amenda de la 25.000 lei la 50.000 lei, cele de la pct. 9, 10, 13, 15, 17, 18, 25, 26, 31 si 36;
e) cu amenda de la 50.000 lei la 80.000 lei, cele de la pct. 12, 16, 19 si 37;
f) cu amenda de 100.000 lei, cele de la pct. 24, 27, 30 si 38.
(3) Pentru contraventiile prevazute la pct. 12, 16, 19, 24, 27, 30, 37 si 38 ale art. 109, savarsite in mod repetat de catre persoane juridice, autoritatea de reglementare poate aplica o amenda de 5% din cifra de afaceri a persoanei contraveniente, realizata in anul financiar anterior sanctionarii faptei."